b'\n_START_ARTICLE_\nTurn- og Idrettslaget National\n_START_SECTION_\nVektl\xc3\xb8fting\n_START_PARAGRAPH_\nP\xc3\xa5 et ekstraordin\xc3\xa6rt \xc3\xa5rsm\xc3\xb8te i 1959 ble det besluttet \xc3\xa5 ta vektl\xc3\xb8fting med p\xc3\xa5 lagets program.  Treningen startet i Gymsalen p\xc3\xa5 Kirkegata skole. _NEWLINE_I 1972 kom det endelige vendepunktet for gruppa. Etter nedleggelsen av Kirkegata skole fikk l\xc3\xb8fterne disponere et klasserom i 1. etasje i hovedbygninen. Etter en del klager p\xc3\xa5 st\xc3\xb8y og fallende vektstenger fra de som trente i kjelleren under, ble det til at vektl\xc3\xb8fterne byttet lokale med dem. Slik ble det til at det tidligere lokalet for skolebespisning ble omgjort til vekttreningsrom.\n_START_SECTION_\nMeritterte medlemmer\n_START_PARAGRAPH_\nFlere av klubbens medlemmer har medaljer fra nasjonale og internasjonale mesterskap._NEWLINE_Ole Jakob Aas (f\xc3\xb8dt 1964 i Sarpsborg kommune) begynte med vektl\xc3\xb8fting i 1981 for T & IL National, som 17 \xc3\xa5ring. Han har f\xc3\xa5tt med seg en s\xc3\xb8lv og tre bronsemedaljer i Senior NM og har satt flere norske rekorder p\xc3\xa5 veteranniv\xc3\xa5. Hans st\xc3\xb8rste prestasjon er EM-s\xc3\xb8lv for veteran i 2002. Han har ogs\xc3\xa5 f\xc3\xa5tt med seg 3 s\xc3\xb8lv og to bronse fra Lag NM Elite. Personlige rekorder: Rykk 125kg   St\xc3\xb8t 155kg_NEWLINE_Leik Simon Aas (f\xc3\xb8dt 1989 i Sarpsborg kommune) begynte med vektl\xc3\xb8fting i 2003 for T & IL National som 14 \xc3\xa5ring. Han har f\xc3\xa5tt med seg en s\xc3\xb8lv og to gull fra Ungdoms NM 2004, 2005 og 2006 og 3 gull i Junior NM 2006-2008. Han har ogs\xc3\xa5 to s\xc3\xb8lv og to bronser fra Senior NM. Og ogs\xc3\xa5 bronse lag NM junior i 2003, gull Lag-NM junior i 2005, bronse lag-NM ungdom i 2006 bronse Lag-NM Junior i 2008 og bronse i Lag-NM Elite i 2008. Og han har blitt kretsmester og regionsmester seks ganger hver. Leik Simon var med i EM som b\xc3\xa5de ungdom og junior. Han l\xc3\xb8ftet 90-105 i 77-kilosklassen som ungdom og fikk da en 14.-plass, mens han som junior klarte 109-128 i samme klasse og da en 18.-plass. Han er nordisk mester som ungdom, l\xc3\xb8ftet da 90-115 i 77kg, han har ogs\xc3\xa5 en bronse som ungdom. Og i tillegg en s\xc3\xb8lv og en bronse som junior. Personlige rekorder: rykk 125 kg  st\xc3\xb8t 155 kg_NEWLINE_Sandra Daniella Aas (f\xc3\xb8dt 1992 i Sarpsborg kommune) begynte med vektl\xc3\xb8fting i 2011 for T & IL National som 19 \xc3\xa5ring, etter ogs\xc3\xa5 \xc3\xa5 ha holdt p\xc3\xa5 en periode noen \xc3\xa5r f\xc3\xb8r. Hun har f\xc3\xa5tt med seg gull fra Senior NM, og gull fra junior NM, og hun er kretsmester og regionsmester en gang hver i denne idretten. Personlige rekorder: rykk 55kg st\xc3\xb8t 75kg\n_START_SECTION_\nSk\xc3\xb8yter\n_START_PARAGRAPH_\nKari-Anne Bj\xc3\xb8rnerud tok tre bronsemedaljer i Junior-NM i hurtigl\xc3\xb8p p\xc3\xa5 sk\xc3\xb8yter (henholdsvis i allround i 2000 og p\xc3\xa5 1 500 m og 3 000 m enkeltdistanse begge i 1999).'